**projektas**

**reg. Nr. T-254**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

**Dėl maitinimo, medikamentų, patalynės ir aprangos normatyvų pasvalio raJono socialinę globą teikiančiose įstaigose patvirtinimo**

2022 m. gruodžio 21 d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 4 dalimi, 18 straipsnio 1 dalimi, įgyvendindama Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 28 punktą, vykdydama Lietuvos higienos normą HN 125:2019 „Suaugusių asmenų socialinės globos įstaigos: bendrieji sveikatos saugos reikalavimai“, patvirtintą Lietuvos Respublikos sveikatos apsaugos ministro 2011 m. vasario 10 d. įsakymu Nr. V-133 „Dėl Lietuvos higienos normos HN 125:2019 „Suaugusių asmenų socialinės globos įstaigos: bendrieji sveikatos saugos reikalavimai“ patvirtinimo“ (Lietuvos Respublikos 2019 m. gruodžio 3 d. įsakymo Nr. V-1372 redakcija) (su visais aktualiais pakeitimais), Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“ (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 redakcija) (su visais aktualiais pakeitimais), VII skyriaus reikalavimus, atsižvelgdama į Pasvalio socialinių paslaugų centro 2022 m. lapkričio 30 d. raštą Nr. 2-707 „Dėl maitinimo, medikamentų, aprangos ir patalynės finansinio normatyvo patvirtinimo 2023 metams“, Pasvalio rajono sutrikusio intelekto žmonių užimtumo centro „Viltis“ 2022 m. gruodžio 2 d. raštą Nr. SD-169 „Dėl maitinimo, medikamentų, patalynės finansinių normatyvų 2023 m. tvirtinimo“, Pasvalio rajono Grūžių vaikų globos namų 2022 m. gruodžio 2 d. raštą Nr. SD-206 „Dėl mitybos, medikamentų. patalynės ir aprangos normatyvų“, Pasvalio „Riešuto“ mokyklos 2022 m. gruodžio 1 d. raštą Nr. V3-173 „Dėl maitinimo, medikamentų, patalynės išlaidų finansinių normatyvų didinimo“, viešosios įstaigos Pasvalio ligoninės 2022 m. gruodžio 1 d. raštą Nr. R3-581 „Dėl maitinimo, medikamentų, aprangos ir patalynės normatyvo patvirtinimo 2023 metams“, Pasvalio rajono savivaldybės taryba nusprendžia:

1. Patvirtinti maitinimo išlaidų finansinį normatyvą (parai) vienam socialinės globos gavėjui:

1.1. Pasvalio socialinių paslaugų centre ilgalaikės, trumpalaikės socialinės globos ir laikino atokvėpio paslaugos socialinės globos institucijoje – 6,00 Eur;

1.2. Pasvalio rajono sutrikusio intelekto žmonių užimtumo centre „Viltis“:

1.2.1. dienos socialinės globos ir laikino atokvėpio paslaugos socialinės globos institucijoje – 4,50 Eur;

1.2.2. trumpalaikės socialinės globos iki 5 parų ir laikino atokvėpio paslaugos socialinės globą institucijoje – 6,00 Eur;

1.3. Grūžių vaikų globos namuose ilgalaikės (trumpalaikės) socialinės globos, palydėjimo paslaugos jaunuoliams su apgyvendinimu:

1.3.1. nuo 3 iki 7 metų amžiaus – 6,00 Eur;

1.3.2. nuo 8 ir vyresniems – 7,50 Eur;

1.4. Pasvalio „Riešuto“ mokyklos Socialinės globos padalinyje:

1.4.1. dienos socialinės globos ir laikino atokvėpio paslaugos socialinės globos institucijoje:

1.4.1.1. nuo 6 iki 10 metų amžiaus – 3,45 Eur;

1.4.1.2. nuo 11 iki 20 metų amžiaus – 3,70 Eur;

1.4.1.3. nuo 21 iki 29 metų amžiaus – 4,10 Eur;

1.4.2. trumpalaikės iki 5 parų socialinės globos ir laikino atokvėpio paslaugos socialinės globos institucijoje:

1.4.2.1. nuo 6 iki 10 metų amžiaus – 4,40 Eur;

1.4.2.2. nuo 11 iki 20 metų amžiaus – 4,70 Eur;

1.4.2.3. nuo 21 iki 29 metų amžiaus – 5,20 Eur.

1.5. viešosios įstaigos Pasvalio ligoninės Socialinės globos padalinyje ilgalaikės (trumpalaikės) socialinės globos institucijoje – 5,20 Eur.

2. Patvirtinti išlaidų medikamentams finansinį normatyvą (parai) vienam socialinės globos gavėjui:

2.1. Pasvalio socialinių paslaugų centre ilgalaikės, trumpalaikės socialinės globos ir laikino atokvėpio paslaugos socialinės globos institucijoje:

2.1.1. su sunkia negalia – 1,45 Eur;

2.1.2. senyvo amžiaus ir asmenims su negalia – 0,75 Eur;

2.2. Pasvalio rajono sutrikusio intelekto žmonių užimtumo centre „Viltis“:

2.2.1. trumpalaikės iki 5 parų socialinės globos ir laikino atokvėpio paslaugos socialinės globos institucijoje:

2.2.1.1 su sunkia negalia – 0,07 Eur;

2.2.1.2. su negalia – 0,04Eur;

2.2.2. dienos socialinės globos ir atokvėpio paslaugos socialinės globos institucijoje su negalia ir su sunkia negalia – 0,04 Eur;

2.3. Pasvalio rajono Grūžių vaikų globos namuose – 1,00 Eur;

2.4. Pasvalio „Riešuto“ mokyklos Socialinės globos padalinyje dienos, trumpalaikės iki 5 parų socialinės globos ir laikino atokvėpio socialinės globos institucijoje su negalia ir su sunkia negalia – 0,08 Eur;

2.5. viešosios įstaigos Pasvalio ligoninės Socialinės globos padalinyje – 2,00 Eur.

3. Patvirtinti patalynės ir aprangos finansinį normatyvą (mėnesiui) vienam socialinės globos ir atokvėpio paslaugos paslaugų gavėjui:

3.1. Pasvalio socialinių paslaugų centre – 9,10 Eur;

3.2. Pasvalio rajono sutrikusio intelekto žmonių užimtumo centre „Viltis“ – 2,00 Eur;

3.3. Pasvalio rajono Grūžių vaikų globos namuose – 65,00 Eur;

3.4. Pasvalio „Riešuto“ mokyklos Socialinės globos padalinyje – 2,49 Eur.

4. Patvirtinti 20 proc. didesnius nei sprendimo 1 punkte nurodytus maitinimo finansinius normatyvus:

4.1. Pasvalio socialinių paslaugų dienos centro lankytojams, pagalbos į namus, laikino atokvėpio socialinės priežiūros asmens namuose, dienos socialinės globos asmens namuose ir laikino atokvėpio socialinės globos asmens namuose paslaugų gavėjams, darbuotojams, svečiams, Pasvalio rajono Grūžių vaikų globos namų darbuotojams ir svečiams;

4.2. Perkant maitinimo paslaugą – Pasvalio rajono sutrikusio intelekto žmonių užimtumo centrui „Viltis“ ir Pasvalio „Riešuto“ mokyklai.

5. Patvirtinti 25 proc. didesnį nei sprendimo 1.3 papunktyje nurodytus mitybos finansinius normatyvus Grūžių vaikų globos namų vaikams švenčių dienomis.

6. Pripažinti netekusiu galios Pasvalio rajono savivaldybės tarybos 2022 m. kovo 30 d. sprendimą Nr. T1-54 „Dėl maitinimo, medikamentų, patalynės ir aprangos normatyvų Pasvalio rajono socialinės globos paslaugas teikiančiose įstaigose patvirtinimo“ (su visais aktualiais pakeitimais).

7. Nustatyti, kad šis sprendimas įsigalioja 2023 m. sausio 1 d. ir skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Socialinės paramos ir sveikatos skyriaus vedėja R. Ožalinskienė, suderinta DVS Nr. RTS-280

Pasvalio rajono savivaldybės tarybai

**AIŠKINAMASIS RAŠTAS**

**Dėl maitinimo, medikamentų, patalynės ir aprangos normatyvų pasvalio raJono socialinės globos paslaugas teikiančiose įstaigose patvirtinimo**

2022 m. gruodžio 5 d.

Pasvalys

 **1. Sprendimo projekto rengimo pagrindas.** Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978, 28 punktas, kuriame nustatyta, kad maitinimo išlaidų, išlaidų medikamentams, patalynei ir aprangai finansiniai normatyvai ateinantiems metams kasmet iš naujo peržiūrimi atsižvelgiant į Lietuvos statistikos departamento skelbiamą informaciją apie vartojimo prekių ir paslaugų kainų pokyčius. Socialinę globą teikiančių įstaigų raštai: Pasvalio socialinių paslaugų centro 2022 m. gruodžio 1 d. raštas Nr. 2-715 „Dėl maitinimo, medikamentų, aprangos ir patalynės finansinio normatyvo patvirtinimo 2023 metams“, Pasvalio rajono sutrikusio intelekto žmonių užimtumo centro „Viltis“ 2022 m. gruodžio 2 d. raštas Nr. SD-169 „Dėl maitinimo, medikamentų, patalynės finansinių normatyvų 2023 m. tvirtinimo“, Pasvalio rajono Grūžių vaikų globos namų 2022 m. gruodžio 2 d. raštas Nr. SD-206 „Dėl mitybos, medikamentų. patalynės ir aprangos normatyvų“, Pasvalio „Riešuto mokyklos 2022 m. gruodžio 1 d. raštas Nr. V3-173 „Dėl maitinimo, medikamentų, patalynės išlaidų finansinių normatyvų didinimo“, viešosios įstaigos Pasvalio ligoninės 2022 m. gruodžio 1 d. raštas Nr. R3-581 „Dėl maitinimo, medikamentų, aprangos ir patalynės normatyvo patvirtinimo 2023 metams“.

**2. Sprendimo projekto tikslai ir uždaviniai.** Įgyvendinant aukščiau įvardintą teisinį reguliavimąšiuo sprendimo projektu teikiami Savivaldybės tarybai tvirtinti Socialinės globos paslaugas teikiančių įstaigų mitybos, medikamentų, patalynės ir aprangos finansiniainormatyvai 2023 m. (toliau – Normatyvai). Normatyvus įstaigos apskaičiavo atsižvelgdamos į Lietuvos statistikos departamento skelbiamą informaciją apie vartojimo prekių ir paslaugų kainų pokyčius šioms trims išlaidų rūšims (prie įstaigų raštų yra pridedama statistikos departamento informacija) ir lėšų faktines sąnaudas 2022 m.

**3. Kokios siūlomos naujos teisinio reguliavimo nuostatos ir kokių rezultatų laukiama.** Priimtas sprendimas bus taikomas kaip norminis teisės aktas, planuojant ir naudojant savivaldybės biudžeto lėšas, lėšas už teikiamas paslaugas, valstybės biudžeto tikslinių dotacijų lėšas mitybai, medikamentams, patalynei ir aprangai.

**4. Skaičiavimai, išlaidų sąmatos, finansavimo šaltiniai**. Sprendimo projekto įgyvendinimui planuojant 2023 m. biudžetą lėšų poreikis socialinės globos paslaugas teikiančiose įstaigose didės mitybai, patalynei ir aprangai. Prie aiškinamojo rašto pridedami Socialinę globą teikiančių įstaigų paaiškinimai dėl normatyvų patvirtinimo, kiuriuose yra pateikiami preliminarūs lėšų poreikio apskaičiavimai 2023 m.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos** **neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų priimto sprendimo pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Socialinė globą teikiančių įstaigų vadovai.

**7. Sprendimo projekto antikorupcinis vertinimas.** Nevertinamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Socialinę globą teikiančių įstaigų vadovai. Socialinės paramos ir sveikatos skyriaus vedėja Ramutė Ožalinskienė

PRIDEDAMA**.** Socialinių paslaugų įstaigų vadovų raštai.

Socialinės paramos ir sveikatos skyriaus vedėja Ramutė Ožalinskienė